As flors brostan en una inflorescencia pedunculada, solo en a segunda anyada quan a cebolla ye sembrada. As cebollas ta consumo, que se culle a la primer anyada, no gosan fer a florada. A inflorescencia ye una umbela, anque exteriorment s'asemella a una bola, y as flors, chiquininas y de color blanca-verdisca, son hexameras; con 6 petalos y 6 sepalos cadaguna. A simient va incluida en un fruito capsular, y as simients individuals son negras y diminutas.